CELEX: C2005/217/27
Language: lv
Date: 2005-09-03 00:00:00
Title: Tiesas spriedums (pirmā palāta) 2005. gada 26. maijā lietā C-465/03 (Unabhängiger Finanzsenat, Außenstelle Linz lūgums sniegt prejudiciālu nolēmumu) Kretztechnik AG pret Finanzamt Linz (Sestā PVN direktīva — Pakalpojumi pret atlīdzību — Akciju emisija — Sabiedrības akciju kotēšanas uzsākšana — Iespēja atskaitīt PVN)

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/14
            
         
      TIESAS SPRIEDUMS
   
   (pirmā palāta)
   2005. gada 26. maijā
   lietā C-465/03 (Unabhängiger Finanzsenat, Außenstelle Linz lūgums sniegt prejudiciālu nolēmumu) Kretztechnik AG pret Finanzamt Linz
       (1)
   
   (Sestā PVN direktīva - Pakalpojumi pret atlīdzību - Akciju emisija - Sabiedrības akciju kotēšanas uzsākšana - Iespēja atskaitīt PVN)
   (2005/C 217/27)
   tiesvedības valoda — vācu
   Lietā C-465/03 par lūgumu sniegt prejudiciālu nolēmumu atbilstoši EKL 234. pantam, ko Unabhängiger Finanzsenat, Außenstelle Linz (Austrija) iesniedza ar lēmumu, kas pieņemts 2003. gada 20. oktobrī un kas Tiesā reģistrēts 2003. gada 5. novembrī, tiesvedībā Kretztechnik AG pret Finanzamt Linz, Tiesa (pirmā palāta) šādā sastāvā: palātas priekšsēdētājs P. Jāns [P. Jann], tiesneši K. Lēnartss [K. Lenaerts] (referents), H. N. Kunja Rodrigess [J. N.Cunha Rodrigues], M. Ilešičs [M. Ilešič] un E. Levits, ģenerāladvokāts F. Dž. Džeikobss [F. G. Jacobs], sekretāre M.-F. Kontē [M.-F. Contet], galvenā administratore, 2005. gada 26. maijā ir pasludinājusi spriedumu, kura rezolutīvā daļa ir šāda:
   
               1)
            
            
               jaunu akciju emisija nav darījums, kas ietilpst Padomes 1977. gada 17. maija Sestās [PVN] direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, kurā izdarīti grozījumi ar Padomes 1995. gada 10. aprīļa Direktīvu 95/7/EK, 2. panta 1. punkta piemērošanas jomā;
            
         
               2)
            
            
               Sestās [PVN] direktīvas 77/388, kurā izdarīti grozījumi ar Direktīvu 95/71, 7. panta 1. un 2. punkts dod tiesības atskaitīt visu pievienotās vērtības nodokli, ko uzliek nodokļu maksātāja izdevumiem par dažādiem pakalpojumiem, kurus tas saņēmis akciju emisijas ietvaros, ciktāl šī nodokļa maksātāja saimnieciskās darbības laikā veiktie darījumi ir ar nodokli apliekami darījumi.
            
         
      (1)  OV C 47, 21.02.2004